„MOŽNO SPRÍSTUPNIŤ“

Predkladacia  správa

	Podľa § 22 ods. 5 zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov podpredsedu ostatného ústredného orgánu štátnej správy vymenúva a odvoláva vláda na návrh príslušného predsedu.

           V súlade s § 22 ods. 5 citovaného zákona a vzhľadom na skutočnosť, že Ing. Ján Bachratý sa dňom 5. januára 2010 vzdal funkcie podpredsedu Úradu priemyselného vlastníctva Slovenskej republiky,  predkladám vláde Slovenskej republiky návrh na odvolanie Ing. Jána Bachratého z funkcie podpredsedu Úradu priemyselného vlastníctva Slovenskej republiky  dňom 5. januára 2010.

            Zároveň v súlade s § 22 ods. 5 citovaného zákona predkladám vláde Slovenskej republiky návrh na vymenovanie Ing. Zdeny Hajnalovej do funkcie podpredsedníčky Úradu priemyselného vlastníctva Slovenskej republiky dňom 6. januára 2010.

           Osobné údaje uvedené v životopise navrhujem nesprístupniť na základe § 9 ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.

            Materiál vzhľadom na jeho charakter nebol predmetom medzirezortného pripomienkového konania a nemá finančný, ekonomický, environmentálny vplyv, vplyv na zamestnanosť a na podnikateľské prostredie.